
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 970-03/26-01/4
URBROJ: 2186-21-02-26-1
Sveti Đurđ, 11. kolovoza 2026.


Na temelju članka 73. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09.,150/11., 144/12., 19/13., 137/15.,123/17., 98/19. i 144/20.) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 9. sjednici održanoj 11.8.2026. godine donosi sljedeću
ODLUKU 
o davanju suglasnosti za provedbu ulaganja u projekt „Opremanje i uređenje dječjeg igrališta Dječjeg vrtića „Suncokret Sveti Đurđ“

Članak 1.
Ovom Odlukom daje se suglasnost za provedbu ulaganja u projekt „Opremanje i uređenje dječjeg igrališta Dječjeg vrtića „Suncokret Sveti Đurđ“

Članak 2.
Opis projekta nalazi se u prilogu ove Odluke i čini njezin sastavni dio. 

Članak 3.
Ukupna procijenjena vrijednost projekta iznosi 29.600,00 eura. Sredstva za realizaciju projekta osigurat će se u proračunu Općine Sveti Đurđ za 2026. godinu, te sufinanciranjem od strane Ministarstva demografije i useljeništva u iznosu od 23.010,21 eura koja su Općini Sveti Đurđ odobrena prijavom projekta na Javni poziv za poboljšanje materijalnih uvjeta u dječjim vrtićima.

Članak 4.
Po provedenom postupku javne nabave za predmet nabave „Opremanje i uređenje dječjeg igrališta Dječjeg vrtića „Suncoket Sveti Đurđ“, ev. broj nabave: MV-26-9, ovlašćuje se općinski načelnik Općine Sveti Đurđ na sklapanje Ugovora o javnoj nabavi s najpovoljnijim ponuditeljem.

Članak 5.
Ova Odluka stupa na snagu osmog dana od dana objave u „Službenom vjesniku Varaždinske županije“. 

OPĆINSKO VIJEĆE OPĆINE SVETI ĐURĐ
Predsjednik Općinskog vijeća 
Davor Kraljić

